Het sijn comen in rechte alhier inde banck voir meye en scepen van loven
cornelijs jan roeloff ende henrick geheeten roelofs gebrueders kinden
roelofs wijlen roelofs van zijnen tweesten bedde aenleggen ter eenre En
jan de mol van mechelen als pcur en voirgange jouffr mgriete weduwe
jans wijlen de mol des jongen en gielijs vrancx nu t tijt huers mans
en als execituer vanden testamente des voirs wijlen jans de nel en oick
eerder
als moboir en regeerder van zijnen kinden t ander zijden Aldair de voirs
gebrueden deden seggen hoe al eest soe dat hen bij doode en aflivicheit
roelants wijlen vand loo sone wellems vand loo die hij hadde van jouffr
magrieten wijlen troelofs zijnd yerster huysvrouwe dochter svoirs wijlen
roelofs roelofs van zijnen yersten bedde toecome en vstorve was onder
divse ande goeden en erfrinten tderdendeel van xxxvi croene erflijck
staen opde stad van loeven En dat dien niet teghenstaen de voirs jouffr
margriete weduwe svoirs jans wijlen de mol metten voirs gielijse huen
man hue kinde vand yersten bedde en de voirs jan de mol als moboir
vanden selven kinden hen pijnden en vorderden ongebruyck te doene
aen tselve derdendeel der voirg erfrinten die houden hunrplichten en
aenveerden ten hinde schaden achtdeele en inteste der selv ghebrueden
roelofs en in grooten hinde en punditien vand lantrechte van huen succel
sien en vsterffenissen voirs tc Wanr al mocht de voirs pcur en momboir
dair op seggen dat de voirs gebrueden roelofs aen de selve goede en rinten
met huen rechte van successien geheelijc en al verdoolt zijn en dat tvoirs
derdendeel der voirs erfrinten op hen niet vstorven noch ghesuctedeert en
is gemerct dat de voirs willem vand loo als tochtene en de voirs roelaur
sijn sone als erfman der voirs erfrinten gesamend hant voir scepen van
loeven den voirs jane wilen de mol inde voirs erfrinten gegoet ende
gheerft hebben gelijck de scepen brieve dair op gemaect begripen mochten
en conste dat den voirs janne gheen scade noch den voirs ghebrueden
gheen ontstade gedoen want de voirs guedighe als zij sustineerden
aengaen ten derdendeele der voirs erfrinten van gheenre weerden en
wae noch zijn en mochte gemerct dat de voirg wijlen roelant
tderdendeel der selv erfrinten bynnen den leven live svoirs willems
van loo zijns vaders bij hem selven noch met sijnen vader vcoopen
noch belasten en mocht aenghesien dat de voirs roelof wijlen roelofs
saligh gedachten de voirg erfrinten ond meer ande goeden ende